google/wiki40b huggingface dataset:
Faustbal na Svetových hrách

Faustbal na Svetových hrách je faustbalový turnaj, ktorý sa koná v rámci multišportového podujatia Svetových hier riadených Medzinárodnou asociáciou Svetových hier (IWGA). Do programu hier bol zaradený na Svetových hrách 1985 v Londýne a odvtedy sa na nich predstavuje pravidelne, vždy iba v mužskej kategórii. V historických tabuľkách dominuje družstvo Nemecka, ktoré zvíťazilo 5-krát.
Kvalifikačným kritériom pre účasť na faustbalovom turnaji Svetových hier je umiestnenie na majstrovstvách sveta.
Ján Buzássy

Životopis

Narodil sa v úradníckej rodine a vzdelanie získaval v Bratislave, kde vyštudoval odbor knihovníctvo a slovenčina na filozofickej fakulte Univerzity Komenského. Pracoval ako redaktor a neskôr i šéfredaktor časopisu Mladá tvorba, od roku 1971 pracoval ako redaktor vo vydavateľstve Slovenský spisovateľ, v rokoch 1994-95 bol šéfredaktorom časopisu Kultúrny život. V súčasnosti žije v Bratislave a venuje sa výlučne literárnej tvorbe a literárnym aktivitám.

Tvorba

Prvé básne publikoval v časopisoch Mladá tvorba, Kultúrny život, Smena a ďalšie, knižne debutoval v roku 1965 zbierkou básní Hra s nožmi. Jeho tvorba je ovplyvnená ako konkretistami, tak i dielom Miroslava Válka, beatnikmi, ale taktiež existencionalizmom. Vo svojich básniach hľadá prirodzenosť človeka, vyjadruje svoju nedôveru k civilizácii, vykresľuje pohyby živlov, ale tiež kultúrnych postáv, odhaľuje klam frazém, filozofických výrokov, je fascinovaný antikou.
Čereňany

Poloha

Obec sa nachádza v južnej časti okresu Prievidza, v mieste styku Hornonitrianskej kotliny a pohoria Vtáčnik. Stredom prechádza cesta I/64 z Prievidze na Nitru, západne od obce aj železničná trať Nové Zámky – Prievidza. Z Vtáčnika vteká do obce niekoľko menších potokov, ktoré vtekajú do Čerenianskeho potoka, ústiaceho do Nitry.

Dejiny

Osídlenie v okolí Čerenian je nálezmi doložené do 4. – 5. storočia pred naším letopočtom, no prvá písomná zmienka o obci, patriacej pánom z Bojníc, pochádza až z roku 1329. Neskôr prešla do majetku hradu Sivý Kameň, o čom sa uchovali pramene z roku 1388.
O polstoročie neskôr, okolo roku 1440 bol v obci postavený gotický kostol svätej Márie Magdalény. Kroniky popisujú jeho úpravy v rokoch 1651, 1710 a v roku 1876, kedy bola nutná jeho generálna oprava. Menšie opravy sa konali aj v rokoch 1974, 1983 a 1987, najnovšie bola vykonaná celková oprava fasády v roku 1996. Počas prác na začiatku 18. storočia bol kostol zbarokizovaný, zachovalý oltár je v empírovom slohu. Zvony pochádzajú z rokov 1818 a 1921. 
Zo 17. storočia pochádza kaštieľ s nárožnými vežami. V minulosti bol opevnený a chránila ho vodná priekopa, no vzhľad stavby zmenila klasicistická prestavba majiteľov Majthényiovcov, neskôr Hunyadiovcov. Po 2. svetovej vojne bol kaštieľ sídlom Štátneho majetku, neskôr, od roku 1955 Miestneho národného výboru. V reštitúcii bol v roku 1992 kaštieľ vrátený dedičovi pôvodného majiteľa - rodine Bellovcov, ktorá ho následne predala súkromnej spoločnosti. Tá vykonala rozsiahlu rekonštrukciu objektu a zriadila v ňom reštauráciu. 
Zo 17. storočia sa na Žiarskom potoku zachoval vodný mlyn, písomne doložený v roku 1659. Vlastníkmi boli mnísi z paulínskeho kláštora v Horných Lefantovciach, ktorý ho prenajímali miestnym.
Martin Dejdar

Zo života

V druhej a tretej sérii projektu Česko Slovensko má talent v roku 2011 a v roku 2012 bol porotcom súťaže.
Grandvillers-aux-Bois

Poloha

Obec má rozlohu 6,63 km². Najvyšší bod je položený 99 m n. m. a najnižší bod 63 m n. m.

Obyvateľstvo

Počet obyvateľov obce je 308 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
1. vodnopólová liga žien 2009/10

Systém súťaže

Hrala sa iba základná časť, a to turnajovým spôsobom. Hralo sa spolu 8 turnajov. Všetky tímy organizovali 2 turnaje.
Prestol (oltár)

Prestol (rus. престо́л) v pravoslávnej cirkvi alebo v gréckokatolíckej cirkvi je obetný vysvätený oltár pre výkon eucharistie.

Etymológia slova

Pôvodný význam slovanského výrazu prestol (Престо́л) je trón, stolec, obetný stôl.
V gréckych chrámoch sa nazýva Αγία Τράπεζα / Agía Trápeza - «Svätá Trapéza» (trapéza = jedáleň, jedálenský stôl).

Dejiny

Pôvodne sa prestoly zhotovovali z dreva alebo kameňa a boli prenosné. Od 4. storočia, keď sa ich miesto v chráme ustálilo, začali sa prestoly vyrábať z kameňa v tvare nevysokého stolca na štyroch nohách pred oltárnou apsidou. Neskôr sa začali používať prestoly len na jednej nohe alebo na kamennom podstavci. Od 10. storočia sa prestoly zriaďujú vo vnútri oltárnej apsidy.
Monte Carlo

Pôvod názvu

Monte Carlo zdedilo názov (pochádzajúci z taliančiny) po princovi Karlovi III. Monackom a názov v preklade znamená Karlova hora. Názov sa používa od 1. júla 1866.

Podujatia

V Monte Carle sa nachádza aj väčšia časť svetoznámeho okruhu Formuly 1 Circuit de Monaco. Konajú sa tu súťaže v hraní pokeru EPT, rôzne športové podujatia a módne prehliadky.
Július Bencúr

Životopis

Jeho otec bol Viliam Bencúr de Jeszenova (1811-1873), matka Paulína Laszgallnerová (1815-1885). Ako dvojročný sa s rodičmi presťahoval do Košíc, kde získal aj základy maliarstva v kresliarskej škole bratov Františka a Vojtecha Klimkovičovcov. 
Od roku 1861 študoval na Mníchovskejakadémi pod vedením Anschütza a Johanna Georga Hiltenspergera. Od roku 1865 do roku 1869 študoval u Carla Theodora von Pilotyho, ktorému pomáhal aj s freskami v Maximilianeu a na radnici v Mníchove. Ilustroval tiež knihy nemeckého spisovateľa Friedricha Schillera. Bavorský kráľ Ľudovít II. si ho vybral pre namaľovanie rokokových motívov. Neskôr mu bolo ponúknutých mnoho medzinárodných učiteľských miest, vrátane Prahy a Weimaru, no on prijal miesto na svojej alma mater v Mníchove, kde pôsobil v rokoch 1876 - 1883. Jedným z jeho najvýznamnejších žiakov bol americký maliar Adolfo Müller-Ury. V roku 1883 sa stal riaditeľom novozaloženej majstrovskej umeleckej školy v Budapešti.
Bol obľúbený u maďarskej vyššej vrstvy, maľoval početné portréty kráľov a šľachticov a mnohé  mytologické výjavy. Počas svojho života získal viaceré ocenenia. V roku 1878 získal zlatú medailu na parížskej Svetovej výstave s obrazom Pokrstenie Vajka (Vajk megkeresztelése). Jeho autoportrét je v zbierkach galérie Uffizi vo Florencii. Je po ňom pomenovaná ulica v Košiciach a Budapešti. Obec Doľany (maď. Dolány) pri meste Szécsény bola na jeho počesť v roku 1927 premenovaná na Beczúrfalva, od roku 1962 je súčasťou mesta Szécsény. Je po ňom pomenovaná Bencúrova ulica v Košiciach.
Augirein

Poloha

Obec má rozlohu 9,84 km². Najvyšší bod je položený 1 721 m n. m. a najnižší bod 631 m n. m.

Obyvateľstvo

Počet obyvateľov obce je 63 obyvateľov (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Agere sequitur esse

Agere sequitur esse je latinský výraz, ktorý znamená Činnosť vychádza z bytia, podmienkou činnosti je bytie.

Katolícka teológia

Agere sequitur esse .. v katolíckej teológii, hlavne v morálnej, tento výraz označuje, že to ako človek koná vychádza z jeho vnútra, z toho aký je. Preto v živote človeka dôležitejšie vedenie do plnosti bytia ako do dokonalosti konania, nakoľko konanie vychádza z bytia. Preto v hodnotení morálnej hodnoty skutkov konkrétneho človeka je dôležitým faktorom práve úroveň jeho bytia (napr. ak vykoná ten istý skutok dieťa a zdravý dospelý človek morálna úroveň tohto skutku môže byť rôzna).
Ottov motor

Ottov motor je historické označenie spaľovacieho motora, ktorý v roku 1876 vyrobil a 25. mája 1877 patentoval nemecký konštruktér a vynálezca Nikolaus Otto. Ottov motor bol štvortaktný plynový zážihový motor so zvýšeným kompresným pomerom. Priebeh pracovného cyklu motora je zjednodušene popisovaný termodynamickým Ottovým cyklom: adiabatická kompresia a expanzia, rýchle spaľovanie nahradené izochorickým prívodom tepla a izochorický odvod tepla realizovaný výmenou náplne.
Vojin Prole

Klubová kariéra

Väčšinu svojej kariéry hrával Vojin v Srbsku, kde obliekal dresy Vojvodiny, Bački Jaraku a belehradského Železniku. S futbalom skončil na Slovensku, kde hral v rokoch 2001-2007 v Slovane Bratislava.

Reprezentačná kariéra

V roku 2001 bol súčasťou reprezentácie Srbska a Čiernej Hory na Miléniovom pohári v Indii. Ako náhradník nastúpil v zápase proti Bosne (2:0), no Srbská futbalová asociácia neuznala turnaj ako oficiálny. Vojin už nikdy nebol povolaný späť a tak ostal bez oficiálneho zápasu za reprezentáciu.
Voisines (Haute-Marne)

Poloha

Obec má rozlohu 19,08 km². Najvyšší bod je položený 485 m n. m. a najnižší bod 362 m n. m.

Obyvateľstvo

Počet obyvateľov obce je 91 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Tomislav Ivančić

Zo života

Tomislav Ivančič sa narodil roku 1938 v Davore v Chorvátsku. Po filozofických a teologických štúdiách v Záhrebe a Ríme bol roku 1966 vysvätený za kňaza záhrebskej arcidiecézy. Po tom čo získal doktorský titul na pápežskej univerzite Gregoriáne obhajobou dizertačnej práce na tému „Beznáboženské kresťanstvo u D. Bonhoefera“, sa vrátil roku 1971 do Záhrebu, aby pôsobil ako profesor na teologickej fakulte Záhrebskej univerzity. Stal sa vedúcim katedry fundamentálnej teológie a spolupracovníkom a členom mnohých redakcií domácich i zahraničných časopisov a členom Zväzu chorvátskych prekladateľov.
Jeho oblasť bádania zahŕňala filozofiu, teológiu a literatúru, najmä však duchovnú dimenziu človeka, kde odkrýval možnosti novej evanjelizácie, ako aj potrebu rozvíjania duchovnej terapie, ktorá je popri somatickej a psychiatrickej terapii nenahraditeľná pri celkovej liečbe človeka, a to najmä v oblasti duševnej patológie a závislostí. Za týmto účelom rozvinul metódu hagioterapie a roku 1990 založil Centrum pre duchovnú pomoc, ktorého bol predstaveným.
Od roku 1972 pôsobil ako katechéta študentov a zakladateľ modlitbového hnutia v chorvátskej cirkvi. Bol zakladateľom spoločnosti „G-Wort“ (Zajednica Molitva i Rječ, MiR) a zároveň vedúcim početných seminárov pre duchovnú obnovu vo vlasti i v zahraničí. Od roku 1983 bol kanonikom dómskej kapituly.
V poslednej dobe svojho života viedol vo vlasti i v zahraničí prípravu odborníkov pre duchovnú pomoc a vedúcich evanjelizačných seminárov. Jeho odborné články vychádzajú v mnohých domácich i zahraničných časopisoch, mnohé knihy od neho sú preložené do cudzích jazykov a v nich i vydané.
Od roku 1998 do 2001 bol dekanom katolíckej teologickej fakulty Záhrebskej univerzity a roku 2001 ho zvolili za rektora tejto univerzity. V roku 1994 ho pápež Ján Pavol II. vybral za člena medzinárodnej teologickej komisie, ktorej vtedy predsedal vtedajší prefekt Kongregácie pre náuku viery, Joseph Ratzinger.
Lutterbach

Poloha

Obec má rozlohu 8,56 km². Najvyšší bod je položený 272 m n. m. a najnižší bod 244 m n. m.

Obyvateľstvo

Počet obyvateľov obce je 6 028 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Lee Grant

Životopis

Starí rodičia z otcovej strany boli židovskí prisťahovalci z Poľska. Matka bola tiež židovského pôvodu a do USA prišla z Ruska.
Na javisku debutovala v opere Franca Leoniho L'Oracolo v Metropolitan Opera v roku 1931 ako päťročná, neskôr sa venovala baletu.
Za svoju prvú úlohu vo filme Detective Story z roku 1951 bola nominovaná na Oscara za najlepší ženský herecký výkon vo vedľajšej úlohe a vyhrala Prix d'interprétation féminine na festivale v Cannes.
Za svoju úlohu vo filme Shampoo z roku 1975 získala Oscara. Na rovnaké ocenenie bola nominovaná ešte trikrát, avšak zakaždým neúspešne. Ako režisérka sa podieľala napríklad na seriáli Intimate Portrait, ale tiež natočila niekoľko filmov.
Martin Damm

Davis Cup

Martin Damm reprezentoval tím Česka v siedmich zápasoch Davis Cupu s bilanciou 1-3 v dvojhre a 1-5 vo štvorhre.
Montabon

Poloha

Obec má rozlohu 7,48 km². Najvyšší bod je položený 103 m n. m. a najnižší bod 40 m n. m.

Obyvateľstvo

Počet obyvateľov obce je 769 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Flez-Cuzy

Poloha

Obec má rozlohu 5,92 km². Najvyšší bod je položený 276 m n. m. a najnižší bod 162 m n. m.

Obyvateľstvo

Počet obyvateľov obce je 125 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Liger

Liger je jedinečný druh mačkovitej šelmy, ktorý vzniká skrížením samca leva(♂) a samice tigra(♀). Tento cicavec dosahuje oproti tigrom i levom relatívne veľké rozmery (až 3 m pozdĺž tela a hmotnosť 300 kg). Výzor má podobný obom druhom. Najčastejšie je hnedožltý ako jeho otec, lev, a má o niečo slabšie viditeľné tigrie pruhy ako ich pôvodca; pôsobí mohutne.
V prípade skríženia samice leva(♀) a samca tigra(♂) sa takýto živočích nazýva tigon. Tento cicavec je pre zmenu zväčša menší a ľahší ako obaja jeho rodičia. Najväčšou mačkovitou šelmou sveta je 418-kilogramový liger.
Dlho sa tvrdilo, že ligre, teda kríženci samice tigra a samca leva, sú najväčšími mačkovitými šelmami na svete. Až teraz sa ale tento hybrid dočkal oficiálneho potvrdenia tohoto statusu, keď bol  rekordmanom potvrdený 418-kilogramový samec s príhodným menom Hercules.
http://www.ligerworld.com/liger-speed/liger-hercules-speed.jpg
Mortsel

Obyvateľstvo

Mesto má približne 24 737 obyvateľov (2010).
Portské víno

Portské víno (známe tiež ako Porto, Oporto alebo v origináli Vinho do Porto) je fortifikované víno, ktoré sa vyrába v údoliach pozdĺž rieky Douro v severnej časti Portugalska.
Ide o typické červené víno s vyšším podielom zvyškového cukru (často je prezentované ako dezertné víno). Objavuje sa v suchej, polosuchej a niekedy tiež bielej variante. Fortifikované vína v podobnom štýle sa vyrábajú aj mimo Portugalska, a to predovšetkým v Austrálii, Severnej Afrike, Kanade, Indii, Argentíne a USA. V rámci Európskej únie je ale označenie Porto vyhradené ako ochranná známka pôvodu iba iba pre výrobky portugalskej proveniencie.
Synagóga v Pacove

Dejiny a charakteristika

Synagóga bola postavená na začiatku 19. storočia, pravdepodobne v roku 1823, vedľa, alebo na mieste domu č.p. 177, ktorý židovská obec kúpila v roku 1809 od pacovského mešťana, zámočníka Matěja Volyňského. Plán budovy pochádza od miestneho staviteľa Tomáša Polívku.
Synagoga bola postavená, aby nahradila staršiu modlitebňu, ktorá sa nachádzala na povale domu Wolfa Mellera.
Budova bola v roku 1864 zasiahnutá požiarom, po ktorom ostali stáť len obvodové steny a musela byť celá zreštaurovaná. Chýbajúce časti boli dostavané v neorománskom slohu.
Vo vnútri budovy sa po tejto rekoštrukcii nachádzalo 100 miest pre mužov a na galérii 60 miest pre ženy.
V roku 1933 postihol budovu ďalší požiar po ktorom bola rekoňštruovaná.
Po skoončení druhej svetovej vojny v roku 1945 synagóga spadla pod správu židovskej obce v Tábore, ktorá budovu v roku 1952 predala národnému podniku Středočeské lihovary a drožďárny Kolín. Od roku 1956 bola budova využívaná ako sklad, najskôr roľníckym družstvom a od roku 1989 baliarňami.
V roku 2015 vznikla iniciatíva, ktorá sa začala zaujímať o možnostiach rekonštrukcie synagógy a vytvorenia pamätníku a múzea židovskej kultúry. Za účelom rekoštrukcie bola vypracovaná aj architektonická štúdia. Snahy vyústili v roku 2017 do založenia spolu Tikkun, ktorý sa ujal snahy o obnovu synagógy. V roku 2018 spolok Tikkun kúpil budovu synagógy, ktorej podoba by sa po renovácii mala vrátiť do podoby, ktorú synagóga mala na začiatku 19. storočia.
Budova synagógy je postavená v klasicistickom slohu s pseudorománskymi prvkami.
Budova sa nachádza na ulici Jana Autengrubera pri jej spojení s námestím Slobody v pamiatkovej zóne v centre mesta Pacov. Budova má sedlovú strechu a dva štíty, západný a východný.
Sulniac

Poloha

Obec má rozlohu 27,92 km². Najvyšší bod je položený 146 m n. m. a najnižší bod 16 m n. m.

Obyvateľstvo

Počet obyvateľov obce je 3 133 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Garrett Reisman

Mladosť

Garrett Erin Reisman sa narodil v Morristowne v New Jersey, detstvo a mladosť prežil v Parsippany v tom istom štáte. V roku 1991 získal bakalársky titul na University of Pennsylvania a o rok neskôr magisterský na California Institute of Technology, nasledujúce štyri roky sa v tom istom inštitúte venoval výskumu v oblasti hydrodynamiky. V rokoch 1996 – 1998 pracoval v kozmickej divízii firmy TRW na orientačnom systéme družice Aqua.

Astronaut

V júni 1998 bol v 17. nábore vybraný medzi astronautov NASA. Začal ročný kozmonautický výcvik a v auguste 1999 získal kvalifikáciu "letový špecialista". Pracoval v oddelení robotiky (Office Robotics Branch), od roku 2001 v oddelení pokročilých kozmických prostriedkov (Advanced Vehicles Branch).
V januári 2006 sa s Romanom Romanenkom a Michailom Kornijenkom zúčastnil dvojdňového testu prežitia v prípade pristátia v neobývanej oblasti. Test prebehol v lesoch pri Moskve. Vo februári 2007 bol zaradený ako palubný inžinier do posádky Expedície 16.

Prvý let

Do vesmíru odštartoval 11. marca 2008 na palube raketoplánu Endeavour (let STS-123). Na stanici ISS vystriedal Léopolda Eyhartsa, aby sa pripojil k členom Expedície 16 (Peggy Whitsonová a Jurij Malenčenko), pracujúcim na stanici už od októbra. V priebehu letu raz vystúpil do otvoreného vesmíru. V apríli 2008 Whitsonovú a Malenčenka nahradili Sergej Volkov a Oleg Kononenko z Expedície 17. Reisman zostal na stanici do júna 2008, kedy ho odviezol raketoplán Discovery pri lete STS-124.

Druhý let

V máji 2009 NASA zverejnila zloženie posádky letu STS-132 vtedy naplánovaného na apríl 2010. Reisman bol do neho zaradený ako prvý letový špecialista. Cieľom misie raketoplánu Atlantis bola doprava a inštácia ruského modulu MIM-1/MRM-1 na ISS. Po splnení programu letu astronauti pristáli 26. mája 2010 na Floride, let trval 11 dní, 18 hodín a 28 minút.
Kačica chrapačka

Hlas

Káčer sa ozýva trrrr, ako keď ihlou prejdeme po hrebeni. Tento typický hlas počuť počas toku a za letu. Samička vydáva krátke kvákanie, podobne ako kačica chrapka.

Výskyt a stav na Slovensku

Na Slovensku hniezdi, migruje a ojedinele aj zimuje. 
Odhadovaný počet hniezdiacich párov  v rokoch 1980 – 1999 bol 100 - 200, zimujúcich jedincov 0 - 30.
Hniezdenie bolo dokázané na 4,9 % a pravdepodobné na 8,6 % mapovacích kvadrátov. Migrácia bola zistená na 33,1 % mapovacích kvadrátov.  Veľkosť populácie i územie na ktorom sa vyskytovala vykazovali mierny pokles od 20 - 50%. Ekosozologický status v roku 1995 R - vzácny. V roku 1998 LR:cd - menej ohrozený druh. V roku 2001 LR - menej ohrozený. Európsky ochranársky status SPEC3 - druhy, ktorých globálne populácie nie sú koncentrované v Európe, ale majú tam nevhodný ochranársky status. Stupeň ohrozenia V - zraniteľný druh.
Odhadovaný počet hniezdiacich párov v rokoch 2008 – 2012 bol 30 – 60 párov. Krátkodobý trend i veľkosť územia na ktorom hniezdila za posledných 12 rokov (2000 – 2012) aj z pohľadu dlhodobého trendu od roku 1980 (1980 – 2012) boli klesajúce. Veľkosť územia na ktorom hniezdila za posledných 12 rokov bola stabilná, z pohľadu dlhodobého trendu bola klesajúca. V roku 2014 NT* D1 - takmer ohrozený. 
Odhadovaný počet hniezdiacich párov v rokoch 2013 – 2018 bol 50 – 100 párov. Krátkodobý trend i veľkosť územia na ktorom hniezdila za posledných 12 rokov (2007 – 2018) aj z pohľadu dlhodobého trendu od roku 1980 (1980 – 2018) boli klesajúce. Veľkosť územia na ktorom hniezdila za posledných 12 rokov ako aj z pohľadu dlhodobého trendu bola klesajúca.

Hniezdenie

Na svojich zimoviskách sú radi v skupinách. Na hniezdisku sú prísne teritoriálne. Energicky obhajujú pomerne rozsiahly revír. Počas toku vykonávajú rituálne pohyby čistenia sa a pitia. Káčer zakláňa hlavu dozadu tak, že sa temenom dotkne chrbta a zobák smeruje k oblohe. Toto sú pomerne nezvyčajné gestá pre zástupcov rodu Anas ale časté u potápavých kačíc (rody Aythya, Netta a Marmaronetta).
Začiatok hniezdenia je daný polohou. V južnejších oblastiach začína uprostred apríla, v severných regiónoch koncom mája. Hniezdia raz do roka na brehoch plytkých vôd.
Hniezdo je tvorené priehlbinou vystlanou trávou a páperím v hustej vegetácii neďaleko brehu. Samička kladie 8 až 11 béžových vajíčok, ktoré zahrieva 21 až 23 dní. Po 35 až 42 dňoch sú už mláďatá letuschopné.

Potrava

Potravu kačice chrapačky tvorí hmyz, kôrovce, mäkkýše, semienka a vodné rastliny. Uprednostňujú živočíšnu potravu. Zbierajú ju priamo z hladiny alebo tesne pod hladinou tak, že kývajú dookola s hlavou mierne ponorenou pod vodu a s vystretým krkom.
Concord (Massachusetts)

Concord je mesto v Middlesex County, v americkom štáte Massachusetts. Žije tu asi 17 tisíc obyvateľov.
Concord má významné miesto v amerických dejinách i literatúre.

Dejiny

V roku 1775 sa v meste a jeho blízkosti odohrala bitka o Lexington a Concord.
Vinpocetin

Vinpocetine (známy ako: Cavinton,Intelectol)
Chemicky označovaný ako etyl-apovincaminát, derivát vinkamínu, ktorý bol extrahovaný z vinca minor. Je študovaný a používaný viac ako 25 rokov pri chorobách ako mozgová ateroskleróza, senilná demencia, Meniérova nemoc (prejavujúca sa záchvatmi závratov a sluchovými šelestmi) či diabetická retinopatia (poškodenie ciev vyživujúcich sietnicu). Prieskumy ukázali, že vinpocetin má najvýznamnejší štatút zo všetkých vinca minor alkaloidov vzhľadom k menším nežiaducim účinkom a širšiemu použitiu než u príbuzného vinkamínu. 
Vinpocetin sa ukázal ako posilňovač mozgového metabolizmu a selektívny mozgový vazodilatátor (rozširujúci cievy), vylepšujúci vychytávanie kyslíka a glukózy z krvi mozgovými neurónmi a následnú ATP syntézu vo vnútri neurónov. Redukuje tiež úmrtnosť buniek v časti mozgu postihnutého zlým krvným zásobením. Čo sa týka jeho mozgovej vazodilatácie, spočíva jeho efekt vo zvýšenom cerebrálnom podiele srdcového výdaja, nezvyšuje však srdcový výkon, ani tlak krvi. Na rozdiel od neselektívnych vazodilatancií nespôsobuje vinpocetin zvýšený prietok krvi zdravými oblasťami mozgu na úkor oblastí postihnutých cerebrovaskulárnou poruchou.
Počas prirodzeného starnutia sa v ľudskom EEG zosilňuje aktivita pomalých vĺn delta a théta a naopak klesá aktivita rýchlych vĺn alfa a beta. Táto zmena je rozpoznateľná u starých osôb viac zaťažených poruchami pamäti, než u ich vrstovníkov disponujúcich sviežou pamäťou. Látky pôsobiace proti hypoxii a zlepšujúce zásobenie mozgu kyslíkom napomáhajú upraviť EEG smerom k pôvodnej podobe. Vinpocetin má nízku toxicitu a minimum vedľajších účinkov. Orálne LD50 (smrteľná dávka pre 50% testovaných zvierat) pre vinpocetin je 534 mg/kg živej váhy myši, 503 mg/kg živej váhy krysy. Pre priemerného človeka vážiaceho 70 kg je táto dávka približne 35g. 
Nežiaduce účinky: Podráždenie tráviaceho systému, sucho v ústach, pokles tlaku krvi, nespavosť.
Nové svetlo

Nové svetlo je album, ktorý so skupinou Indigo nahral Peter Nagy. Album bol vydaný v roku 2002.
Oravcová (vrch)

Polohopis

Nachádza sa v centrálnej časti podcelku, v geomorfologickej časti Priehyba. Západne leží Zadná hoľa (1 620 m n. m.), východným susedom je 1 508 m n. m. vysoká Kolesárová. Severné svahy patria do chotára liptovských obcí Malužiná a Kráľova Lehota, južná časť masívu patrí horehronskej Polomke.

Prístup

Vrcholom vedie  červeno značená Cesta hrdinov SNP, spájajúca sedlo Čertovica s Kráľovou hoľou. Sedlom na východnom úpätí vedie  modro značený chodník z obce Závadka nad Hronom. Z Liptova vedie najľahší prístup cez Malužinú a Zadnú hoľu.
Dopravný podnik mesta Žiliny

Lodná doprava

Lodná doprava bola zabezpečovaná loďou Žilina na Oravskej priehrade v päťdesiatych rokoch minulého storočia.

Výcvikové a historické vozidlá

V súčasnosti DPMŽ nemá žiadne výcvikové alebo historické vozidlá.

Predajne

DPMŽ prevádzkuje 2 predajne papierových a predplatných cestovných lístkov. Nachádzajú sa na Mestskom úrade v Žiline a na Hlinkovom námestí v Žiline, otvorené sú v pracovných dňoch od 7:00 do 17:00 hod (mestský úrad) alebo od 7:00 do 18:00 (Hlinkovo nám.) Od 15. februára 2010 je možné kúpiť cestovný lístok aj pomocou SMS.